Diari Oficial de la Generalitat Valenciana


Sumari del DOGV 9617, del 14-06-2023 (2023/6699)

ACORD de 9 de juny de 2023, del Consell, d'aplicació de l'increment del complement autonòmic transitori i complement específic corresponent al Programa temporal de lluita contra la bretxa salarial feminitzada, previst en els pressupostos de la Generalitat de 2022, relatiu al personal al servei de l'Administració de Justícia en la Comunitat Valenciana i d'actualització de les taules retributives.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9617

Data del DOGV
:   14-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6699


Data del document
:   09-06-2023

Organisme emissor
:   Conselleria de Justícia, Interior i Administració Pública

Tipus de document
:   Acord

Descriptors 

:   * Conselleria de Justícia, Interior i Administració Pública

ACORD de 9 de juny de 2023, del Consell, d'aplicació de l'increment del complement autonòmic transitori i complement específic corresponent al Programa temporal de lluita contra la bretxa salarial feminitzada, previst en els pressupostos de la Generalitat de 2022, relatiu al personal al servei de l'Administració de Justícia en la Comunitat Valenciana i d'actualització de les taules retributives. [2023/6699]  
El 30 d'agost de 2021 es va publicar en el DOGV l'Acord del Consell, de 6 d'agost de 2021, de ratificació de l'Acord de la Mesa General de Negociació del Personal Funcionari, Estatutari i Laboral (MGNI) de 29 de juliol de 2021.  
Entre els compromisos inclosos en aquest acord, en el punt 1 de la lletra A) de l'apartat quart s'establia la creació d'un «programa temporal de lluita contra la bretxa salarial i racionalització i millora de la classificació de llocs», i es consignava en els pressupostos per als anys 2022, 2023 i 2024 una dotació amb la finalitat de lluitar contra la bretxa salarial i racionalitzar els desfasaments en les classificacions i taules retributives sobre els complements específics del personal. Els criteris de distribució de les quanties es negociaran en els àmbits sectorials corresponents.  
Per a donar compliment a aquest acord, es va incorporar en la Llei 8/2021, de 30 de desembre, de pressupostos de la Generalitat per a l'exercici 2022, una quantia fixada en el capítol I de la secció 20, «Despeses diverses», de 6.500.000 euros, a fi que al llarg de l'exercici i a la vista dels informes justificatius elaborats a aquest efecte pels diferents sectors que conformen l'Administració de la Generalitat (educació, sanitat, funció pública i justícia), i una vegada celebrades les meses sectorials per a la negociació de les propostes, es poguera elevar al Consell un acord de distribució total d'aquesta quantia.  
  
L'Acord del Consell de data 23 de desembre de 2022 va aprovar la distribució de la indicada quantia consignada per a 2022, assignant al sector de personal de l'Administració de Justícia la quantitat de 679.140 euros en la primera anualitat de 2022 per a retallar la bretxa salarial en cossos feminitzats.  
El 28 de desembre de 2022 es va negociar en la Mesa Sectorial de Justícia l'augment del complement específic i complement autonòmic transitori dels llocs de treball dels cossos del personal al servei de l'Administració de Justícia a la Comunitat Valenciana de metges forenses, facultatius de l'Institut Nacional de Toxicologia i Ciències Forenses, ajudants de laboratori, gestió processal i administrativa, tramitació processal i administrativa i d'auxili judicial.  
Segons la disposició addicional denovena de la Llei 8/2021, de 30 de desembre, de pressupostos de la Generalitat per a l'exercici 2022, el Consell acordarà la publicació en el Diari Oficial de la Generalitat Valenciana de les taules retributives vigents del personal al servei de l'Administració de la Generalitat i dels seus organismes autònoms.  
  
En conseqüència, amb els tràmits previs pertinents, i a proposta de la consellera de Justícia, Interior i Administració Pública, el Consell, prèvia deliberació, en la reunió de 9 de juny de 2023,  
  
ACORDA  
  
Primer  
Aplicar, amb efectes d'1 de gener de 2022, l'increment del complement específic i complement autonòmic transitori dels llocs de treball dels cossos del personal al servei de l'Administració de Justícia a la Comunitat Valenciana de metges forenses, facultatius de l'Institut Nacional de Toxicologia i Ciències Forenses, ajudants de laboratori, gestió processal i administrativa, tramitació processal i administrativa i d'auxili judicial.  
  
Segon  
Publicar en el Diari Oficial de la Generalitat Valenciana els imports mensuals actualitzats corresponents en el complement específic i complement autonòmic transitori dels llocs de treball dels cossos del personal al servei de l'Administració de justícia a la Comunitat Valenciana, que s'especifiquen en l'annex.  
  
Tercer  
Aquestes quanties s'actualitzaran d'acord amb els increments generals de les retribucions que s'establisquen en les lleis dels pressupostos generals de l'Estat i de la Generalitat a partir de l'any 2022.  
  
València, 9 de juny de 2023  
  
La consellera secretària accidental  
REBECA MARIOLA TORRÓ SOLER